نواح کاظمہ

نواحِ کاظمہ قصیدہ بردہ شریف کا منظوم اردو ترجمہ ہے جو ڈاکٹر پروفیسر نجیبہ عارف نے کیا ہے۔اس کے صفحات کی تعداد 102 ہے اور اسے ایمل مطبوعات، اسلام آباد نے 2023ء میں شائع کیا۔یہ منظوم ترجمہ، اصل عربی اشعار کے ساتھ ہے اور معروف خطّاط، سجّاد خالد کی خوش منظر خطّاطی میں خُوب صُورت کاغذ پر شائع کیا گیا ہے۔

 ناقدین کی رائے 
 اختر سعیدی: یہ ڈاکٹر نجیبہ عارف کا ایسا کارنامہ ہے، جو تاریخِ ادب میں انھیں ہمیشہ زندہ رکھے گا کہ والہانہ لگن کے بغیر ایسے غیر معمولی کام نہیں ہوا کرتے۔ واضح رہے کہ اِس منظوم ترجمے کو پہلی بار مبین مرزا نے اپنے مؤثر ادبی جریدے مکالمہ میں شائع کیا تھا۔ قصیدہ بردہ شریف کو دنیا میں صدیوں سے جو حیرت انگیز عزّت و وقار اور شہرت و مقبولیت ملی ہے، اس کی کوئی دوسری مثال پیش نہیں کی جا سکتی۔ عربی قصیدے کو کسی اور زبان میں منتقل کرنا، کارِ دشوار ہے، مگر یہ ترجمہ زبان کی شستگی، ثروت مندی، تراکیب کی چُستی اور صحتِ ابلاغ و معانی کے اعتبار سے نہایت جامع اور پُر تاثیر ہے۔

 حوالہ جات